text: Tyske og danske hunde-ejere glammer i Sønderborg
  01 juni 2013 kl. 07.29
  Op mod 300 hunde-ejere fra både Danmark og Tyskland mødte lørdag eftermiddag op til demonstration i Sønderborg mod den danske hundelov fra 2010.
  Under parolen"Lighed for alle hunde - straf ejeren og ikke hunden" gik de 300 i demonstrationstog fra Ringriderpladsen gennem Sønderborg til Slotskajen, hvor der er taler.
  Med hundeloven fra 2010 blev 13 racer forbudt i Danmark. Men det er ikke kun ejere af muskelhunde, det berører, men også små hunde som gravhunde, der kan have en snært af muskelhund i sig.
  Det har fået flere organisationer, som dyrenes beskyttelse, Dyreværnet og Fair Dog til at ytre sin mening.
  
  Opsigt syd for grænsen
  Loven har også vakt opsigt og frygt syd for grænsen, og der deltog en halv snes tyskere i demonstrationen.
  De hørte taler af Sabrina Aaskov Jørgensen fra Dansk Muskelhunde Union, og en repræsentant fra Foreningen Fair Dog.
  Se mere i TV SYD Nyheder kl. 19.30
  